प्रतिवर्ष महासागरों से करीब 4,53,000 घन किलो मीटर जल वाष्प बनकर वायुमंडल में जाता है। तत्पश्चात इसका 90 प्रतिशत भाग संघनित होकर वापस महासागरों में आ जाता है। शेष लगभग 41,000 घन किलो मीटर वाष्पीकृत जल, वायु के साथ पृथ्वी पर आता है और धरती पर उत्पन्न 72,000 घन किलो मीटर जलवाष्प के साथ मिल जाता है। इस प्रकार वर्षा के तौर पर करीब 1,13,000 घन किलोमीटर जल आ जाता है। यदि यह सारी वर्षा एक साथ हो जाए तो सारी भूमि 83 सेंटीमीटर गहरे पानी में डूब जाएगी। पर ऐसा होता नहीं है क्योंकि सारी वर्षा एक साथ नहीं होती और वर्षा के पानी का एक बड़ा भाग नदियों के माध्यम से समुद्र में मिल जाता है।